ΓΡΑΠΤΗ ΕΡΩΤΗΣΗ E-3484/01

υποβολή: Christopher Heaton-Harris (PPE-DE) προς την Επιτροπή

(8 Ιανουαρίου 2002)

Θέμα: Ανάθεση συμβάσεων

Με ποια διαδικασία η Επιτροπή προβαίνει στις αγορές τεχνικού εξοπλισμού· Έχει δικαίωμα το προσωπικό της Επιτροπής να πραγματοποιεί τις αγορές αυτές ή προσφεύγει η Επιτροπή σε εξωτερικό αγοραστή· Σε ποιο ποσοστό τα χρήματα αγοράς επιστρέφονται στην περίπτωση που ο προμηθευτής δεν τηρήσει τους όρους της σύμβασής του· Είναι κατά την εκτίμηση της Επιτροπής, το ποσοστό αυτό ικανοποιητικό· Εάν όχι, ποια μέτρα λαμβάνει ώστε να εξασφαλίσει τη σωστή χρησιμοποίηση των χρημάτων των φορολογουμένων·

Απάντηση του κ. Kinnock εξ ονόματος της Επιτροπής

(22 Φεβρουαρίου 2002)

Η Επιτροπή προβαίνει στην αγορά εξοπλισμού μέσω συμβάσεων εξωτερικής προμήθειας.

Οι συμβάσεις ανατίθενται σύμφωνα με διαδικασίες δημοπράτησης που καθορίζονται από το δημοσιονομικό κανονισμό. Οι συγκεκριμένες διοικητικές διαδικασίες που εφαρμόζονται εξαρτώνται από το ποσό της παραγγελίας ή της σύμβασης που πρόκειται να ανατεθεί. Οι προσκλήσειςποβολής προσφορών δημοσιεύονται στην Επίσημη Εφημερίδα και στη συνέχειαποβάλλονται σε τεχνική και χρηματοοικονομική αξιολόγηση. Οι συμβάσεις άνω των 50 000 ευρώ οριστικοποιούνται μετά από επίσημη κοινοποίηση της συμβουλευτικής επιτροπής αγορών και συμβάσεων της Επιτροπής της οποίας πρόεδρος είναι ο αναπληρωτής γενικός διευθυντής της Γενικής Διεύθυνσης Προϋπολογισμού (DG BUDG) και αποτελείται από αντιπροσώπους εννέα άλλωνπηρεσιών, συμπεριλαμβανομένων της Γενικής Διεύθυνσης Προσωπικού και Διοίκησης (DG ADMIN), της Νομικής Υπηρεσίας και του Δημοσιονομικού Ελέγχου.

Οι αγορές εξοπλισμού πραγματοποιούνται από τη διοίκηση και όχι στο πλαίσιο ατομικής πρωτοβουλίας.

Εάν ο προμηθευτής δεν τηρεί τις συμβατικέςποχρεώσεις του, μπορεί να ανακτηθεί έως το 10 % του εκτιμώμενου συνολικού ποσού της σύμβασης (που καλύπτεται από την εγγυητική επιστολή) σύμφωνα με τις ειδικές διατάξεις και ανάλογα με το είδος της σύμβασης. Το ακριβές ποσοστό καθορίζεται πριν από τη διαδικασίαποβολής προσφορών και προσαρμόζεται ανάλογα με τη σημασία της σύμβασης ή της παραγγελίας. Εκτός από την εγγύηση αυτή, κάθε είδος σύμβασης περιλαμβάνει ειδικές ποινικές ρήτρες ανάλογα με τη χρήση του προϊόντος που αγοράζεται.

Κατά τη διάρκεια των τελευταίων πέντε ετών, η κεντρική μονάδα αγοράς της DG ADMIN δεν ανέφερε καμία περίπτωση μη τήρησης εκ μέρους του προμηθευτή των συμβατικώνποχρεώσεων του για την προμήθεια εξοπλισμού.

Με σκοπό την περαιτέρω αύξηση της αποτελεσματικότητας των δραστηριοτήτων, η Επιτροπή αναπτύσσει επί του παρόντος σύστημα ηλεκτρονικού εμπορίου. Το σύστημα αυτό χρησιμοποιείται ήδη για τα είδη γραφείου και, στο εγγύς μέλλον, θα χρησιμοποιείται για τα έπιπλα και τον τεχνικό εξοπλισμό.

Εκτός από το θέμα των συμβάσεων προμηθειών, το Αξιότιμο μέλος του Κοινοβουλίου ίσως θα επιθυμούσε να γνωρίσει ότι η δημιουργία κεντρικής βάσης δεδομένων για τις συμβάσεις, που προτάθηκε στη Δράση 74 του Λευκού Βιβλίου Στρατηγική της μεταρρύθμισης (Μάρτιος 2000), έχει αναληφθεί από τη DG BUDGET. H βάση αυτή θα περιλαμβάνει όλες τις συμβάσεις και τις συμφωνίες χρηματοδότησης που έχουν συναφθεί από την Επιτροπή, συμπεριλαμβανομένων των συμβάσεων προμηθειών και θα επιτρέψει μια πιο συστηματική και συγκεντρωτική παρακολούθηση από αυτή που ήταν έως τώρα δυνατή.